Aarhuus Stifts-Tidende, 1843-07-08
Da jeg nu formedelst Guds forunderlige Forsyns Førelse ikke faldt af det første Skud, og var kommen omtrent 10 Skridt længere bort, faldt det andet Skud af Kaspar Skrøders Dobbeltgevær, ligeledes i Retning efter mig, men gik forbi. Hvilken Grusomhed var det sidste Skud, som efter Andres Bedømmelse, der kjender Geværet, skeete med en Kugle, og det kan beviisliggjøres, at det igjen blev ladt, det ene Løb med Hagl, og det andet med Kugle. Da nu det sidste Skud var faldet, og jeg ikke fandt mig dødelig saaret, vandrede jeg til en Bonde i Nærheden, hos hvem jeg ogsaa nød den bedste Pleie, indtil lidt over Middag, da Jægeren og hans Fader, Skovrider Skrøder fra Ulfshuus, og en Forstrandidat Behrens, Secretair hos Hs. Excellence, Overforstmester v. Krogh paa Nygaard, indfandt sig hos Bonden, og arresterede mig Da det var mit Forsæt at bekjendtgjøre den hele Afskyelighed for Øvrigheden og for denne aflægge en sandfærdig Beretning om Alt, saaledes som jeg ogsaa under Forhøret har gjort, saa afviste jeg rigtig nok ethvert Spørgsmaal, som mine Forfølgere her trængte ind paa mig med. Derimod lod jeg mig godvillig føre som Arrestant til Sognefogden Jver Jochimsen, i Kafdrup, som ikke var hjemme. Her viste den forbenævnte Forstkandidat sig saa uartig imod mig, at han slog mig Piben af Munden, ja slog mig med knyttet Næve i Ansigtet, dog bad Skovrideren ham at være rolig. Da Sognefogden var bleven hentet, vægrede han sig ved, uden Amtshusets Befaling af lade mig transportere under Bevogtning til Haderslev. Saa droge de til Haders ev Amthuus, for at erholde Tilladelse til at føre mig til Fangehuset i Haderslev, men i dette Mellemrum blev jeg meer angreben af Smerte og Krampetilfælde, saa at jeg nødvendig maatte have Lægehjælp. En Læge blev ogsaa hentet fra Haderslev, paa hvis Befaling jeg ei maatte forlade Sognefogdens Bolig for den næste Dag, da jeg først skulde aarelades, for bedre at undersøge min Helbreds Tilstand. Fredag Formiddag den 26de Mai førtes jeg til Haderslev Amtshuus, hvor deels Familie, deels Venner mod fuldkommen Sikkerhed for min Persons Tilstedeblivelse forlangte mig indlagt hos dem eller en anden Borger indtil jeg var helbredet; men sligt kunde ei opnaaes. Som en offentlig Forbryder bragtes jeg i Fangehuset, hvor jeg hensled min Tid til Løverdag Aften, uden at kunne nyde en ganske ubetydelig Spise. Adskillige Gange overfaldt mig Besvimmelse og Krampetilfælde, saa at Fangevogteren saae sig nødsaget til at sætte mig ind i Selskab med to andre Fanger, for at jeg ei i Eenrum, om det havde været Guds Villie, skulde opgive min Mand i denne rædselfulde Bygning. Men hvad Redning kunde jeg vente, da vi Tre vare under Laas og Lukke, og af sondret fra andre Mennesker, og ved Nattetider i saadan Forvaring. Hvorledes skulde de andre To ved al deres Anstrængelse have vækket Folk op, hvis det havde været fornødent til min Redning, Løverdag Aften den 27de Mai blev jeg endelig bragt ind paa det nye Amtssygehuus, hvor jeg nød en ganske god Pleie og Opvartning indtil den 30te Mai, da jeg atter førtes i Forhør og mod Caution kom paa fri Fod. Siden den Tid har jeg arbeidet lidt i min Stilling, dog med mærkelig Besvær, indtil nu, da jeg endnu ei ganske er fri for Krampetilfælde. Jeg overlader det til Publicums Bedømmelse, om ikke ellers Tanken om hine rædselfulde Dage kan bringe Eders Sind i Forvirring, og endnu langt meer mig som i et fredeligt Fædreland har været Gienstand for en saadan Afskyelighed. Alt, hvad jeg har skrevet, er fuldkommen Sandhed og kan beviisliggjøres med Vidner. Fjeldstrup ved Haderslev den 25de Juni 1843. Jacob Mogensen. Løsagtigheden i Aalborg.